钦定古今图书集成/明伦汇编/氏族典/第428卷 > 赵昌
## 钦定古今图书集成/明伦汇编/氏族典/第428卷 > 赵昌

按《唐书赵昌传》：“昌字洪祚，天水人。始为昭义李承昭
节度府属，累迁虔州刺史。安南酋獠叛，拜昌安南都
护，夷落向化，毋敢桀。居十年，还朝，为国子祭酒。宪宗
初立，检校户部尚书，迁岭南节度使。降辑陬荒，以劳
徙节荆南，召入，再迁工部尚书，兼大理卿，出为华州
刺史，迁太子少保。卒谥曰成。”

===赵矜===按《唐书赵弘智传》：“弘智兄弘安，弘安曾孙矜，举明经，
调舞阳主簿。吴少诚反，以县归，徙襄城主簿，历襄阳
丞，客死柳州，官为敛葬。后十七年，子来章始壮，自襄
阳往求其丧不得，野哭再阅旬，卜人秦卜为筮，乃得
矜墓直社北，遂归葬弘安墓次。时人哀来章孝，皆为
出涕云。”